
KORRALDUS

_____________2020 nr ______

Õpilaste toitlustamise korraldamine eriolukorra tingimustes
1. Asjaolud ja menetluse käik
Vabariigi Valitsus 12.03.2020. a korraldusega nr 76 „Eriolukorra väljakuulutamine Eesti Vabariigi haldusterritooriumil“ kuulutas seoses koroonaviiruse pandeemilise levikuga maailmas ja viiruse tõenäolise Eesti-sisese leviku laienemisega riigis välja eriolukorra. Eriolukord kehtib 1. maini 2020, kui valitsus ei otsusta teisiti. Alates 16. märtsist peatati koolides tavapärane õppetöö ning see viidi üle distantsõppele.
Eesmärgiga tagada kooliõpilastele toitlustamine eriolukorra tingimustes antakse koolidirektoritele ülesanne korraldada ajavahemikul 16-27.03.2020. a kuivtoidupakkide jagamist selleks soovi avaldanud õpilastele.
2 . Õiguslikud alused
Kohaliku omavalitsuse korralduse seaduse § 30 lõike 3 alusel lahendab ja korraldab linnavalitsus kohaliku elu küsimusi, mis ei kuulu volikogu pädevusse.

3. Otsus
Korraldada munitsipaalkoolide õpilastele kuivtoidupakkide jagamist ajavahemiku 16-27.03.2020. a eest (10 õppepäevaks) järgmiselt:
3.1 Koolidirektoritel koostada nimekirjad õpilastest, kes avaldavad soovi saada kuivtoidupakke;
3.2 Koolidirektoritel koostöös koolitoitlustusteenuse osutajatega ning kooskõlastatult Terviseametiga koostada õpilastele jagatavate kuivtoidupakkide sisu;

3.3 Koolidirektoritel korraldada kuivtoidupakkide jagamist õpilastele 23. ja 24. märtsil 2020, kooskõlastades pakkide jagamise aega koolitoitlustusteenuse osutajatega. Toidupakid jagada kogu ajavahemikuks korraga;

3.4 Korraldusega ettenähtud tegevuste teostamisel lähtuda Terviseameti soovitustest, kuivtoidupakkide jagamist korraldada selliselt, et maksimaalselt vältida õpilaste kogunemist.
4. Rakendussätted
4.1 Korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.

